**Høringssvar vedr. Forslag til: Inatsisartutlov om koncession til turistvirksomhed i udvalgte områder/ EM2024/X INAIANN Sagsnummer 2023-11333**

Lings Hunting Greenland ApS/ CVR 40156453

Sisimiut den 28. Maj 2024

Som betalingsjagtudbydere og koncessionshavere på 6. år i Kangerlussuaq hilser vi de nye tiltag velkommen da vi anser det for vigtigt at koncessioner drives og udvikles af lokale med erfaring (uddannelse) og lokal kendskab. Vi mener at det er realistisk at drive koncessioner uden direkte investering udefra – hvis man er risikovillig og parat til at arbejde hårdt på at nå sine mål (hyttercamps, Lodges osv).

Vi vil gerne knytte en kommentar til Kapitel 4 der omhandler et kommende bedømmelsesudvalg. Vi ser gerne at udvalget skal være fuldtalligt når der træffes beslutninger, således at der skabes tryghed i forbindelse med afgørelserne.

Vores allerstørste udfordring for fortsat at drive vore koncessioner fra næste år (2025) er at der kun planlægges 3 ugentlige afgange til og fra Kangerlussuaq (111 sæder) som vi skal dele med Sisimiut, dette er alt for lidt og yderst bekymrende, vi håber at der bliver fundet en løsning for at imødekomme denne efterspørgsel fra turisterhvervet med flere.

Med Venlig Hilsen

Karsten & Hanne Lings